இரண்டாம் துர்லபராஜா
{{Infobox royalty
 | succession   = சகமான ஆட்சியாளர்
 | reign        = ஆட்சி 784-809 பொ.ச
 | dynasty      = [[கோபேந்திரராஜா]]
 | successor    = [[முதலாம் கோவிந்தராஜா]]
 | father       = [[முதலாம் சந்திரராஜா]]
 }}
 '''இரண்டாம் துர்லபராஜா''' (''Durlabharaja'' II) (ஆட்சி சுமார் 998-1012 பொ.ச.) [[சாகம்பரியின் சௌகான்கள்|சாகம்பரியின் சௌகான்]] வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய [[ராஜஸ்தான்|இராஜஸ்தானின்]] சில பகுதிகளை உள்ளடக்கிய சபடலக்ச நாட்டை ஆட்சி செய்தார்.
 
 == வரலாறு ==
 துர்லப-ராஜா சகமான மன்னர் [[சிம்மராஜா|சிம்மராஜாவின்]] மகன். இவர் தனது சகோதரர் [[இரண்டாம் விக்ரகராஜா|இரண்டாம் விக்ரகராஜாவுக்குப் பிறகு]] சகமானாவின் சிம்மாசனத்தில் அமர்ந்தார். விக்ரகராஜாவின் [[ஹர்ஷநாத் கோயில்]] இரண்டு சகோதரர்களை [[இராமர்]] - [[இலட்சுமணன்]] மற்றும் [[கிருட்டிணன்]] - [[பலராமன்|பலராமனுடன்]] ஒப்பிடுகிறது. இவருக்கு சந்திரராஜா மற்றும் கோவிந்தராஜா என்ற இரண்டு சகோதரர்கள் இருந்தனர் (அதே பெயர்களைக் கொண்ட சகமான மன்னர்களுடன் குழப்பமடைய வேண்டாம்). {{Sfn|Dasharatha Sharma|1959|p=33}}
 
 துர்லபனின் ஆட்சிக் காலத்தின் பொ.ச.999 தேதியிட்ட இரண்டு கல்வெட்டுகள் பர்பத்சரில் உள்ள கின்சாரியா மற்றும் இராஜஸ்தானில் உள்ள சக்ராய் ஆகிய இடங்களில் கண்டுபிடிக்கப்பட்டுள்ளன. சக்ராய் கல்வெட்டின் படி, இவர் மகாராஜாதிராஜா (&quot;மன்னர்களுக்கெல்லாம் மன்னன்&quot;) என்ற பட்டத்தை ஏற்றுக்கொண்டார். கின்சாரியா கல்வெட்டு இவர் ''துர்லங்கியா-மேரு'' என்று அழைக்கப்பட்டதாகக் கூறுகிறது, இது அவரது எதிரிகள் அவரது கட்டளைகளுக்குக் கீழ்ப்படிந்ததைக் குறிக்கிறது. அசோசித்தனா அல்லது ரசோசித்தன மண்டலத்தை இவர் கைப்பற்றியதாகவும் கல்வெட்டு கூறுகிறது.{{Sfn|Dasharatha Sharma|1959|p=33}} இது இன்றைய [[ரோத்தக் மாவட்டம்|ரோத்தக் மாவட்டமாக]] இருக்கலாம் என்று வரலாற்றாசிரியர் ஆர்.பி. சிங் ஊகிக்கிறார். துர்லபன், [[தோமரா]] அரசனிடமிருந்து இப்பகுதிகளைக் கைப்பற்றியிருக்கலாம்.{{Sfn|R. B. Singh|1964|p=122}}
 
 அஸ்திகுந்தி இராஷ்டிரகூட கிளையின் தலைவரான தவாலாவின் பொ.ச. 996 தேதியிட்ட கல்வெட்டில் இவரைப் பற்றிய ஒரு குறிப்பில் காண்கிறார். இந்த கல்வெட்டின் படி, துர்லபனால் தாக்கப்பட்ட மகேந்திரன் என்ற மன்னனுக்கு தவாலா உதவ வந்தான். துர்லபனின் போட்டியாளர்களான [[சோலாங்கிப் பேரரசு|சௌலுக்கியர்களின்]] நிலப்பிரபுத்துவத்தில் இருந்த சமகால [[நாதுல்லாவின் சகமனாக்கள்|நாட்டுல சாஹமான]] அரசருடன் இந்த மகேந்திரனை அடையாளம் காணலாம். மகேந்திரனை விடுவிக்க தவாலா ராஜதந்திரம் மற்றும் பலம் இரண்டையும் பயன்படுத்தியதாக கல்வெட்டு கூறுகிறது. {{Sfn|Dasharatha Sharma|1959|p=33}} வரலாற்றாளர் டி.ஆர். பண்டார்கரின் கூற்றுப்படி, தவாலாவின் கல்வெட்டில் குறிப்பிடப்பட்டுள்ள துர்லபராஜா வேறொரு அரசரான துர்லபராஜா சோலங்கியராக இருக்கலாம் . {{Sfn|R. B. Singh|1964|p=240}}
 
 ஆரம்பகால இடைக்கால முஸ்லிம் வரலாற்றாசிரியர்கள், [[அஜ்மீர்||அஜ்மீரின்]] ஆட்சியாளர் பொ.ச.1008 -இல் [[கசினியின் மகுமூது|கசினியின் மகுமூத்துக்கு]] எதிராக ஆனந்தபாலனுக்கு ஆதரவாக [[இந்து ஷாகி]] அரசர்களின் கூட்டமைப்பில் சேர்ந்தார் என்று கூறுகின்றனர். ஆர்.பி. சிங் இந்த ஆட்சியாளரை துர்லபராஜா என்று அடையாளப்படுத்துகிறார். மகுமூத் இந்துப் பிரதேசங்களை மீண்டும் மீண்டும் சூறையாடுவதைத் தடுக்க கூட்டமைப்பு தவறிவிட்டது. {{Sfn|R. B. Singh|1964|p=122}}
 
 துர்லபனின் துணை அதிகாரிகளில், மாதவன் என்ற மந்திரியும், தாதிசிக சாச்சா என்ற நிலப்பிரபுவும் அறியப்படுகிறார்கள். இவருக்குப் பிறகு இவரது சகோதரர் மூன்றாம் கோவிந்தராஜா ஆட்சிக்கு வந்தார். {{Sfn|R. B. Singh|1964|p=122}}
 
 == சான்றுகள் ==
 {{Reflist}}
 === உசாத்துணை ===
 * {{cite book |author=Dasharatha Sharma |title=Early Chauhān Dynasties |publisher=S. Chand / Motilal Banarsidass |year=1959 |isbn=9780842606189 |url=https://books.google.com/books?id=n4gcAAAAMAAJ }}
 * {{cite book |author=R. B. Singh |title=History of the Chāhamānas |publisher=N. Kishore |year=1964 |url=https://books.google.com/books?id=TKs9AAAAIAAJ |oclc=11038728 }}
 * {{cite book |author=R. V. Somani |url=https://books.google.com/books?id=NcIBAAAAMAAJ |title=History of Mewar, from Earliest Times to 1751 A.D. |publisher=Mateshwari |year=1976 |oclc=2929852 }}
 * {{cite book |title=A History of Rajasthan Rima Hooja |publisher=Rupa &amp; Company |year=2006 |isbn=8129108909 }}
 
 [[பகுப்பு:இராஜஸ்தான் வரலாறு]]